År 1446 hadde den bysantinske prins Konstantin av Mistra klart å gjenerobre det meste av Grekenland og Skanderbeg hadde tatt makten over hele Albania. Murad hadde dessuten måttet slå ned et janitsjaropprør, med krav på Mehmets avgang, som brøt ut i 1445. Den politiske krisen ble forverret av en stor brann i Edirne, og Murad lot seg etterhvert overtales av storvesiren Halil Çandarli til å la seg gjeninnsette som sultan.